PREDKLADACIA SPRÁVA

	Návrh Zmluvy medzi Slovenskou republikou a Spolkovou republikou Nemecko o sociálnom zabezpečení (ďalej len „zmluva“) je prvou právnou úpravou v tejto oblasti medzi našimi krajinami.

	Podľa údajov z NÚP k 30. 9. 2001 na území Slovenskej republiky pracovalo 356 občanov SRN. Na základe Dohody medzi vládou Slovenskej republiky a vládou Spolkovej republiky Nemecko o zamestnávaní pracovníkov na rozšírenie ich odborných a jazykových vedomostí pracovalo v SRN k uvedenému dňu 764 našich občanov a na krátkodobý pracovný pomer (najviac na 3 mesiace) 8622 našich občanov.
	Nami predkladaný návrh zmluvy zabezpečuje pre tieto osoby rovnaké práva a povinnosti v oblasti sociálneho zabezpečenia.

	Vecný rozsah zmluvy sa vzťahuje len na dávky dôchodkového zabezpečenia v rozsahu uvedenom v článku 2.

	Osobný rozsah sa vzťahuje na štátnych občanov obidvoch zmluvných štátov, utečencov, osoby bez štátneho občianstva, občanov tretích štátov a aj na osoby, ktoré odvodzujú svoje práva od už uvedených osôb.

	V prvej časti zmluvy sú obsiahnuté všeobecné ustanovenia, kde okrem iného je určená povinnosť poistenia sa zamestnancov, samostatne zárobkovo činných osôb, ale aj výnimky z poistenia pre vyslané osoby a členov diplomatických misií a konzulárnych úradov (články 1 až 11).

	Druhá časť ustanovuje podmienky pre priznanie dávok dôchodkového zabezpečenia s prihliadnutím na zvláštnosti dôchodkového poistenia v obidvoch zmluvných štátoch (články 12 až 16).

	Tretia časť obsahuje rôzne ustanovenia nevyhnutné na vykonávanie zmluvy (články 17 až 28).
           
Ministerstvo spravodlivosti SR upozornilo nemeckú stranu, že výkon cudzích správnych rozhodnutí a listín týkajúcich sa sociálneho zabezpečenia nevykonávajú v Slovenskej republike súdy a preto pre absenciu vnútroštátnej úpravy Slovenská republika ustanovenia tohto článku predbežne nemôže plniť. Nemecká strana navrhla, že tento článok bude sa predbežne vykonávať unilaterálne. 
	
Štvrtá časť sú prechodné a záverečné ustanovenia (články 29 až 32).

Podľa článku 25 ods. 1 zmluvy vlády alebo príslušné úrady môžu na účely vykonávania zmluvy uzavrieť potrebné dohody. Súčasťou predkladaného materiálu je aj Vykonávacia dohoda k Zmluve medzi Slovenskou republikou  Spolkovou republikou Nemecko o sociálnom zabezpečení (ďalej len „dohoda“), ktorá ustanovuje podmienky na vykonávanie zmluvy.

Neoddeliteľnou súčasťou zmluvy je Záverečný protokol.

	Zmluva nekladie žiadne nároky na štátny rozpočet. Finančné zabezpečenie dávok dôchodkového zabezpečenia bude hradené z rozpočtu Sociálnej poisťovne. 
	
Zmluva je v súlade so základnými zásadami nariadenia EHS 1408/71.
	
Zmluva svojím obsahom a rozsahom je v súlade s právnymi predpismi Slovenskej republiky a všeobecne uznávanými zásadami medzinárodného práva. Záväzky pre obidva štáty sú rovnaké a vzájomne vyvážené.

	Predložený dokument zakladá práva a povinnosti pre fyzické a právnické osoby podľa článku 7 odsek 5 Ústavy Slovenskej republiky. Po vyslovení súhlasu Národnej rady SR s predloženou zmluvou podľa článku 86 písm. d) Ústavy SR, odporúčame Národnej rade SR rozhodnúť, že ide o medzinárodnú zmluvu podľa článku 7 odsek 5 Ústavy Slovenskej republiky. 

	Dňa 12.2.2002 bol materiál prerokovaný v Legislatívnej rade vlády Slovenskej republiky. Pripomienky Sekretariátu legislatívnej rady vlády Slovenskej republiky a členov Legislatívnej  rady vlády Slovenskej republiky k Predkladacej správe a Doložke  o prednosti medzinárodnej zmluvy pred zákonmi boli zapracované do materiálu.  

Návrh Zmluvy medzi Slovenskou republikou a Spolkovou republikou Nemecko o sociálnom zabezpečení (ďalej len „zmluva“) je prvou právnou úpravou v tejto oblasti medzi našimi krajinami.

	Podľa údajov z NÚP k 30. 9. 2001 na území Slovenskej republiky pracovalo 356 občanov SRN. Na základe Dohody medzi vládou Slovenskej republiky a vládou Spolkovej republiky Nemecko o zamestnávaní pracovníkov na rozšírenie ich odborných a jazykových vedomostí pracovalo v SRN k uvedenému dňu 764 našich občanov a na krátkodobý pracovný pomer (najviac na 3 mesiace) 8622 našich občanov.  
	Cieľom zmluvy je upraviť dávky dôchodkového zabezpečenia v rozsahu uvedenom v článku 2, pričom osobný rozsah zmluvy je uvedený v článku 3. Predkladaný návrh zmluvy zabezpečuje pre oprávnené osoby rovnaké práva a povinnosti v oblasti sociálneho zabezpečenia na území zmluvných štátov. 
Podkladom pre vypracovanie zmluvy boli modelové zmluvy Rady Európy a nariadenie EHS č. 1480/71. 
- I - 
- II -

Zmluva pozostáva zo štyroch častí a to:
	Všeobecné ustanovenia, Osobitné ustanovenia, Rôzne ustanovenia a Prechodné a záverečné ustanovenia. Neoddeliteľnou súčasťou zmluvy je Záverečný protokol. 
			 
Článok 18 zmluvy pre absenciu vnútroštátnej úpravy Slovenská republika predbežne nemôže plniť. Ide o výkon cudzích správnych rozhodnutí a listín týkajúcich sa sociálneho zabezpečenia. Nemecká strana navrhla, že tento článok bude predbežne vykonávať unilaterálne. Tento postup uvítalo aj Ministerstvo spravodlivosti SR.
	Súčasťou materiálu je Vykonávacia dohoda k Zmluve medzi Slovenskou republikou a Spolkovou republikou Nemecko o sociálnom zabezpečení, ktorá podľa článku 25 ods. 1 zmluvy je uzatváraná ako vládna dohoda a predložili sme ju len z dôvodu ucelenosti materiálu. 

Zmluva nekladie žiadne nároky na štátny rozpočet. Finančné zabezpečenie dávok dôchodkového zabezpečenia bude hradené z rozpočtu Sociálnej poisťovne. 	
	Zmluva svojím obsahom a rozsahom je v súlade s právnymi predpismi Slovenskej republiky a všeobecne uznávanými zásadami medzinárodného práva. Záväzky pre obidva štáty sú rovnaké a vzájomne vyvážené.

	Zmluva zakladá práva a povinnosti pre fyzické a právnické osoby podľa článku 7 odsek 5 Ústavy SR. Po vyslovení súhlasu NR SR s predloženou zmluvou podľa článku 86 písm. d) Ústavy SR, odporúčame NR SR rozhodnúť, že ide o medzinárodnú zmluvu podľa článku 7 odsek 5 Ústavy SR.